Diari Oficial de la Generalitat Valenciana


Sumari del DOGV 6915, del 03-12-2012 (2012/11053)

RESOLUCIÓ de 12 de novembre 2012, de la Direcció General d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals de Cheva, Higueruelas, Calles i Andilla. Expedient número 30/02 AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6915

Data del DOGV
:   03-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11244


Data del document
:   12-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Higueruelas
    * Chelva
    * Calles
    * Andilla
    * impacte ambiental

RESOLUCIÓ de 12 de novembre 2012, de la Direcció General d'Avaluació Ambiental i Territorial, per la qual s'ordena la publicació d'unes resolucions complementàries a les declaracions d'impacte ambiental dels termes municipals de Cheva, Higueruelas, Calles i Andilla. Expedient número 30/02 AIA. [2012/11027]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc:  
  
Article únic  
Publicar en el Diari Oficial de la Comunitat Valenciana les resolucions complementàries a les declaracions d'impacte ambiental corresponent a l'expedient: 30/02 AIA Cheva, Higueruelas, Calles i Andilla.  
  
  
València, 12 de novembre 2012. El director general d'Avaluació Ambiental i Territorial: Juan Giner Corell.  
  
  
«Resolució complementària a la declaració d'impacte ambiental  
  
Expedient: 30/02-AIA.  
Promotor: RENOMAR, SA.  
Autoritat substantiva: Conselleria d'Economia, Indústria i Comerç i Servici Territorial d'Urbanisme de València.  
Objecte del projecte: modificacions del Pla Especial de la Zona 8.   
Localització: termes municipals de Chelva, Higueruelas, Calles i Andilla.  
El 21 de febrer de 2011 l'Àrea d'Energia de la Conselleria d'Infraestructures i Transports (que exercia, en eixa data, les competències en matèria d'energia) remet l'expedient de modificació puntual del Pla Especial de la Zona 8 del Pla Eòlic de la Comunitat Valenciana, i sol·licita resolució complementària de la declaració d'impacte ambiental, d'acord amb el que establix l'article 7 de les Normes del Pla Eòlic de la Comunitat Valenciana aprovat per Acord del Consell. L'expedient estava compost per la documentació següent:  
  
Documentació tècnica   
- Modificació puntual de la zona eòlica 8  
- Estudi d'impacte ambiental i estudi d'integració paisatgística  
  
Documentació administrativa.   
- Còpia de la resolució d'aprovació provisional de la modificació puntual del Pla Especial de la Zona 8.   
- Informe d'al·legacions  
- Còpia de la publicació en el DOCV I BOP i en premsa.   
- Còpia de dictàmens d'ajuntaments.   
El 9 de maig de 2011 es completa la documentació administrativa amb la remissió de la còpia de la Resolució del conseller d'Infraestructures de 14 de febrer de 2011, en la qual es fa constar que no es van registrar al·legacions en el període establit en l'anunci d'informació pública de la documentació tècnica, inserit en el DOCV núm. 6317, de 23 de juliol de 2010, en el BOP de Castelló núm. 168, de 17 de juliol de 2010 i en el diari El Mundo de 22 de juliol de 2011  
Així mateix se certifica la sol·licitud de dictàmens als ajuntaments d'Andilla, Calles, Chelva, La Yesa i Higueruelas, i la recepció d'informe dels ajuntaments de Calles, Chelva i Higueruelas, tots estos amb caràcter favorable.   
Els dies 13 i 14 d'abril de 2011 s'efectuen sengles consultes als Servicis d'Ordenació Sostenible del Medi i al Servici de Paisatge i es registren les seues respostes els dies 13 de maig i 13 de juny de 2011, respectivament.   
El 22 de juny de 2011 es remet al Servici de Paisatge, còpia de l'estudi del grau d'acceptació de les instal·lacions eòliques i de la incidència sobre l'activitat econòmica de la zona eòlica 8, elaborat com a part del programa de vigilància ambiental, per a la seua valoració als efectes de participació pública; l'informe corresponent es rep el dia 6 de juliol de 2011.   
Objecte i abast de la modificació.   
Es tramita la modificació puntual del Pla Especial de la zona 8 i els corresponents estudi d'impacte ambiental i estudi d'integració paisatgística.  
La modificació puntual proposada inclou:  
1) L'ampliació de l'àmbit del Pla Especial del parc eòlic Peñas de Dios II per a comprendre la posició denominada C2.3, seleccionada per a reubicar l'aerogenerador situat inicialment en la posició C2.4 que ha sigut rebutjada per dificultats geotècniques i la consegüent reducció de l'àmbit del pla especial de la posició original ajustant-la a l'ample de la rasa d'evacuació de l'alienació A1 que s'ha executat d'acord amb el traçat aprovat.   
2) L'ampliació de l'àmbit del pla especial per a comprendre la posició denominada C4.6 seleccionada per a la reubicació de l'aerogenerador C.4 que ha sigut rebutjada pel descobriment del jaciment arqueològic Alto de las Picarazas, la declaració del qual com a bé d'interés cultural està en tramitació. Simultàniament s'elimina l'àmbit delimitat per a la posició aprovada inicialment en la DIA (C1.4)   
  
En ambdós casos es proposen com a àmbit del pla especial una franja de 100 metres en què l'aerogenerador se situa centralment. El dit àmbit en el cas de l'aerogenerador C4.6 a l'estar situat en l'extrem de l'alineació comprén, d'acord amb la documentació gràfica i escrita, els 50 metres mesurats ortogonalment a la generatriu de la franja.   
  
També s'inclouen en el document aquells ajustos de la delimitació del pla especial derivats de la tramitació i avaluació dels projectes constructius o les xicotetes modificacions efectuades durant el replantejament o durant l'execució de les instal·lacions. L'avaluació ambiental d'estos ajustos ja ha sigut realitzada en anteriors resolucions complementàries a la DIA per això no són objecte de la present resolució complementària.   
Informes sectorials   
Informe del Servici de Biodiversitat (resum)   
Informe anual 2010. Zona eòlica 8  
En relació amb el seguiment de mortalitat d'espècies silvestres en els parcs eòlics, encarregat a este servici, li comunique les incidències registrades en la zona eòlica de referència durant el passat any:  
  
Parc eòlic Peñas de Dios   
Incidències: 4/11/2010, aerogenerador aproximat: B 2.3; espècie Gyps fulvus.  
En 2010 es va registrar un únic incident en el parc eòlic Peñas de Dios. L'exemplar afectat, un voltor lleonat, va ser traslladat al CRF la Granja del Saler per a ser sotmés a necròpsia. Els resultats obtinguts van quedar reflectits en un informe oficial.   
Informe del Servici d'Ordenació Sostenible del Medi   
D'acord amb la seua sol·licitud de 14 d'abril de 2011, este Servici d'Ordenació Sostenible del Medi, com a òrgan gestor de les Xarxa Natura 2000 a la Comunitat Valenciana, ha procedit a analitzar el contingut de la documentació aportada. D'esta anàlisi i tenint en compte les dades de què disposa respecte al projecte de referència i als espais de la mencionada Xarxa Natura 2000 potencialment afectats per este es desprenen les consideracions següents:  
1. Antecedents: l'avaluació ambiental relativa a les instal·lacions eòliques de la zona 8 es va resoldre per mitjà de declaració d'impacte ambiental de 2 de març de 2007 i resolucions complementàries de 5 de juliol i 4 de setembre de 2007 i 31 de gener i 2 de juny de 2008.  
En la fase d'execució del parc eòlic Peñas de Dios II es van produir una sèrie d'incidències que van ser comunicades per mitjà d'informes ordinaris i/o extraordinaris en compliment del programa de vigilància ambiental.  
Pel que fa a l'aerogenerador C1.4 i la seua infraestructura associada es va localitzar el jaciment denominat Alto de las Picarazas que ha resultat ser d'una extraordinària importància científica, i s'ha previst la seua declaració com a bé d'interés cultural.  
La posició proposada respecte de l'aerogenerador C1.4 es projecta en la superfície ocupada actualment per la torre de mesurament denominada Dios 15 limítrofa amb la delimitació de la zona ZEPA denominada Alto Turia-Sierra del Negrete. Esta posició coincidix al seu torn amb la ubicació de l'aerogenerador denominat PD II 1.1. de l'estudi preoperacional d'avifauna efectuat durant un any com a requisit previ per a l'avaluació ambiental de les instal·lacions de la zona 8.   
Els parcs de la zona 8 van entrar en funcionament a finals de l'any 2009   
2. Breu descripció del projecte. Tal com s'ha descrit en els antecedents, este informe es referix exclusivament a la proposta de reubicació de l'aerogenerador C1.4 que, com s'ha esmentat anteriorment, es troba confrontant amb la zona d'especial protecció per a les aus, d'ara en avant ZEPA, Alto Turia-Sierra del Negrete.  
Sobre la base de l'anterior, l'aerogenerador i infraestructura associada sobre els quals es realitza la present anàlisi, coincidix amb la ubicació de l'aerogenerador denominat PD II 1.1 de l'estudi preoperacional d'avifauna.  
3. Espai o espais Xarxa Natura 2000 afectats territorialment. Hàbitats i espècies que van motivar la seua declaració. Tal com s'aprecia en la imatge l'espai pertanyent a la Xarxa Natura 2000 més pròxim és:  
  
Zona d'especial protecció per a les aus Alto Turia-Sierra del Negrete   
Esta zona es caracteritza perquè hi nidifiquen 18 espècies de l'annex I Àrea destinada principalment a la protecció de l'àguila de la panxa blanca i àguila reial, A més hi ha importants poblacions de miloca, àguila serpera, aguila calçada, falcó pelegrí i el duc, entre altres rapaces. També destaca la presència de gralla de bec roig i el còlit negre. A continuació es mostra en la següent taula les espècies presents en dita ZEPA que són objecte de conservació   
  
  
  
  
  
4. Valoració de repercussions sobre l'espai Xarxa Natura 2000 present en el lloc,  
Sobre la base de l'anterior i d'acord amb la documentació aportada s'observa el següent:  
Conforme a l'article 21 de l'Acord de 26 de juliol de 2001, del Consell, pel qual s'aprova el Pla Eòlic de la Comunitat Valenciana les ZEPA constituïxen «zones no aptes per a ser suport d'instal·lacions eòliques, atés que amb la informació aportada no és possible saber amb certesa si el dit aerogenerador s'ubica en l'àmbit territorial de l'espai natural protegit, s'especifica que la delimitació de la ZEPA discorre en eixe àmbit concret per la cota 1.050 (?). Per això des del punt de vista legislatiu no podran instal·lar-se instal·lacions eòliques per davall de la dita cota.  
  
Considerant que l'aerogenerador i infraestructura associada s'ubica fora de l'espai Xarxa Natura 2000 s'informa el següent:  
D'acord amb el Banc de Dades de Biodiversitat d'esta conselleria quadrícula 1x1 km en la zona no es troben espècies protegides.  
  
La ubicació del present aerogenerador correspon amb l'aerogenerador PD II 1.1. Un dels utilitzats en l'estudi preoperacional d'avifauna realitzat al gener de 2005 a desembre de 2005 les conclusions del qual no consideren significatiu el possible impacte sobre l'avifauna.  
  
D'altra banda, amb data 2 d'octubre de 2006 s'emet un informe, per part del Servici de Biodiversitat d'esta conselleria, relatiu a l'estudi d'avifauna esmentat en situació preoperacional en el qual si bé es realitzen algunes observacions respecte a alguns aerogeneradors que s'instal·laran en territoris d'una àguila serpera i d'una calçada, així com risc de col·lisió d'espècies migradores no es realitza cap menció dels aeros del parc eòlic Peñas de Dios II, i d'altra banda, disposa consideracions que hauria d'adoptar la declaració d'impacte ambiental basant-se en l'estudi realitzat per IMEDEA.  
Finalment el Servici de Biodiversitat va emetre un informe amb data 2 de febrer de 2011 denominat Informe anual zona eòlica 8 en el qual, en relació amb el seguiment de mortalitat d'espècies silvestres en els parcs eòlics, s'indicava que en 2010 es va registrar un únic incident en el parc eòlic Peñas de Dios, que afectà un voltor comú.  
  
Per tant, d'acord amb el que establix l'article 45.4 de la Llei 42/2007, de 13 de desembre, del Patrimoni Natural i la Biodiversitat i el que preveu l'article 14 quinquies, apartats 1 i 2 de la Llei 11/1994, de 27 de desembre, d'Espais Naturals Protegits de la Comunitat Valenciana, este servici considera que el projecte no tindrà efectes apreciables sobre la Xarxa Natura 2000 limítrofa amb el dit aerogenerador. No obstant això, es considera necessari que el programa de vigilància ambiental tinga en consideració l'afecció a la dinàmica de poblacions de les espècies protegides que figuren en l'Annex I de la Directiva del Consell, de 2 d'abril de 1979, relativa a la conservació de les aus silvestres en cas de produir-se col·lisions de les espècies objecte de conservació que nidifiquen en la ZEPA Alto Turia-Sierra del Negrete mencionades en el punt 3 d'este informe   
En este cas, pogué continuar-se amb la tramitació de conformitat amb el que establix la seua legislació reguladora, sense necessitat de realitzar una avaluació detallada dels seus efectes sobre la Xarxa Natura 2000 i sense perjuí de les obligacions del promotor de:  
a) sotmetre el projecte a avaluació ambiental o a avaluació d'impacte ambiental si així s'ha establit en la legislació reguladora dels dits procediments   
b) obtindre totes les concessions, autoritzacions i llicències accessòries que siguen necessàries en compliment de la legislació vigent.   
Informes del Servici de Paisatge   
Informe de 13 de juny de 2011   
En relació amb la sol·licitud per l'Àrea d'Avaluació Ambiental d'emissió d'informe sobre la modificació puntual del Pla Especial de la zona 8 del Pla Eòlic de la Comunitat Valenciana, rebuda en data 9 de juny de 2011 es realitzen les observacions següents:  
- La modificació puntual de l'àmbit el pla especial de referència, junt amb l'estudi d'impacte ambiental i l'estudi d'integració paisatgística van ser sotmesos a informació pública en data 23 de juliol de 2010.  
  
- L'estudi d'integració paisatgística es redacta en compliment dels articles 11.34 del Llei 54/2004, de 30 de juny, d'Ordenació del Territori i Protecció del Paisatge (d'ara en avant LOTPP) i 48 del reglament de Paisatge de la Comunitat Valenciana (d'ara en avant RPJECV) aprovat pel Decret 120/2006, d'11 d'agost, del Consell   
- Es tramita la modificació puntual del pla per la reubicació de tres aerogeneradors del parc denominat Peñas de Dios II C2.3 i C2.4 per motius geotècnics i C1.4 per afecció a una troballa arqueològica i modificacions puntuals en l'obra civil en els parcs de Cerro Nevera, Peñas de Dios i Peñas de Dios II, en compliment de la DIA i les seues resolucions complementàries, el pla de vigilància ambiental i resolucions de la Conselleria de Cultura (Patrimoni).  
- Analitzada la documentació que es troba en este servici s'observa el següent per al compliment del que preveu la LOTPP i desplegat en el RPJECV:  
1. L'objecte dels estudis d'integració paisatgística és predir i valorar la magnitud i la importància dels efectes que noves actuacions o remodelacions de les existents puguen produir en el caràcter del paisatge per a determinar estratègies que eviten o mitiguen els impactes ocasionats.  
  
En el cas del la present modificació puntual del pla especial i segons l'estudi aportat «de totes les actuacions que suposen la modificació del Pla Especial de la Zona Eòlica 8 únicament es troben sense construir els aerogeneradors a reubicar del parc eòlic Peñas de Dios II en el mateix parc. Un d'estos, el C2.4 es reubicarà com a aerogenerador C2.3 i l'altre aerogenerador C1.4 es reubicarà com a aerogenerador C4.6. Partint d'esta premissa l'estudi se centra únicament en la incidència paisatgística de la instal·lació dels dos elements esmentats.  
  
D'acord amb les conclusions del document, s'estima que la ubicació dels dos aerogeneradors no incrementa significativament l'impacte visual del conjunt d'aerogeneradors previstos en el Pla especial aprovat.  
  
En qualsevol cas s'haurà d'aportar la justificació de l'execució del Pla de Participació Pública realitzat d'acord amb els articles 14, 15 i 16 del RPJECV i els seus resultats han de ser concordes amb la solució adoptada. En cas contrari, l'estudi d'integració paisatgística serà objecte d'un nou informe per este Servici.  
Informe complementari de 6 de juliol de 2011  
En relació amb la sol·licitud per l'Àrea d'Avaluació Ambiental d'emissió d'informe sobre la modificació puntual del Pla especial de la zona 8 del Pla Eòlic de la Comunitat Valenciana, rebuda en data 9 de juny de 2011 es realitzen les observacions següents:  
- La modificació puntual de l'àmbit del pla especial de referència, junt amb l'estudi d'impacte ambiental i estudi d'integració paisatgística van ser sotmesos a informació pública en data 23 de juliol de 2010  
  
- Es tramita la modificació del pla per la reubicació de tres aerogeneradors del parc denominat Peñas de Dios II C2.3 i C23.4 per motius geotècnics i el C1.4 per afecció a una troballa arqueològica i modificacions puntuals en l'obra civil en els parcs de Cerro Nevera, Peñas de Dios i Peñas de Dios II en compliment de la DIA i les seues resolucions complementàries, el pla de vigilància ambiental i resolucions de la Conselleria de Cultura (Patrimoni).  
- En data 9 de juny de 2011, este Servici emet un informe relatiu a l'estudi d'integració paisatgística en què s'assenyala que la ubicació dels deu aerogeneradors pendents d'instal·lació no incrementen significativament l'impacte visual del conjunt previst en el pla especial aprovat així com la necessitat d'aportar pla de participació pública.  
  
- En data 24 de juny de 2011, l'Àrea d'Avaluació Ambiental remet documentació complementària. Analitzada esta i atés l'abast de la modificació proposada es considera justificada la participació pública esmentada.  
Consideracions ambientals   
Les resolucions formulades per la direcció general competent en matèria d'avaluació ambiental relativa als plans especials i plans energètics, constituïxen el pronunciament sobre la compatibilitat ambiental d'una alternativa de disseny concret de les infraestructures proposades per al desenrotllament de la zona 8, tal com queda establit en el punt 2 de l'apartat tercer de la part dispositiva de la DIA formulada el 2 de març de 2007, i en els corresponents apartats de les resolucions complementàries formulades sobre els projectes constructius.   
  
El dit pronunciament és extensiu, amb les excepcions establides en estes, a l'àmbit del pla especial corresponent a les infraestructures considerades ambientalment acceptables i per tant, empara les variacions que justificadament s'efectuen en el seu recinte. El condicionat de la DIA arreplega expressament que aquells aerogeneradors que no puguen ser reubicats en l'àmbit del pla especial delimitat hauran de ser eliminats. Si l'alternativa més adequada per a la solució de les incidències sorgides durant l'execució del projecte no tinguera cabuda totalment o parcialment en àmbit del Pla Especial aprovat, ha de ser promoguda i tramitada, abans de la seua execució, la corresponent modificació d'acord amb el que preveu els articles 18.2, 19.2 i/o 19.3 de les Normes del Pla Eòlic.  
El 10 d'octubre de 2008 l'empresa adjudicatària va presentar informe extraordinari en què s'exposaven que els problemes geotècnics de la posició C2.4 dificultaven la seua instal·lació i proposaven en conseqüència una ubicació alternativa al sud de la ubicació de la torre de mesurament Dios 16.   
La posible solució proposada es trobava fora de l'àmbit del pla especial per això l'11 de novembre de 2008 es va remetre escrit al promotor i a la Direcció General d'Energia que indicava la necessitat de promoure una modificació del pla especial i alguns aspectes que havien de ser considerats en l'estudi d'impacte corresponent a la dita modificació .   
  
Posteriorment, el 12 de desembre de 2008, el promotor va presentar informe extraordinari per a la reubicació de la posició C1.4 (denominació original sobre la qual es va realitzar la DIA) del parc Peñas de Dios i el 19 de desembre de 2008, informe geomorfològic corresponent a la dita posició que descrivia l'aparició d'una formació paleocàrstica amb restes òssies pertanyents al Plistocé inferior que ha resultat ser d'un gran interés científic i arqueològic i que ha sigut denominat jaciment Alto de las Picarazas. La importància de les troballes ha motivat la tramitació de la seua declaració com a bé d'interés cultural. Els jaciments arqueològics i, si és el cas, els perímetres de protecció delimitats eliminen l'aptitud dels terrenys per a albergar-hi instal·lacions eòliques, per la qual cosa s'ha procedit a reubicar l'aerogenerador afectat fora del possible perímetre de protecció.  
L'estudi d'impacte de la modificació puntual del Pla Especial de la zona 8, analitza 9 posicions alternatives. Sis de les posicions van ser descartades en el procés d'avaluació de la dita zona, i queden les possibilitats de reubicació en la pràctica restringides a tres de les alternatives: D, H i I.  
La instal·lació d'aerogeneradors en les posicions H i I modifiquen lleugerament el disseny i la distribució actual de les infraestructures de la zona 8 que resulta inclús un poc més compacte que l'aprovat inicialment i l'afecció de nova superfície per l'obra civil i els impactes directes i indirectes es consideren poc significatius.  
L'obra civil requerida per a l'execució de la posició alternativa D té major entitat, encara que no presenta afeccions ambientals directes, ni dificultats constructives limitadores, però és una posició aïllada situada entre les alienacions A3 i A4 del parc eòlic Cerro Nevera que suposa una major dispersió de les infraestructures i per tant una major incidència en aspectes com el paisatgístic i l'extinció d'incendis.  
  
La solució adoptada (posicions H i I) es considera per tant en principi viable i adequada.   
No obstant això, després de la formulació de la DIA i les subsegüents resolucions complementàries, els terrenys limítrofs al parc eòlic Peñas de Dios II han sigut inclosos en l'àmbit de la zona d'especial protecció d'aus (ZEPA) denominada Alto Turia-Sierra del Negrete, per això la modificació objecte de tramitació requerix informe preceptiu i vinculant de valoració d'afeccions a la Xarxa Natura 2000 específic de l'òrgan gestor d'esta. A la sol·licitud d'informe es va adjuntar a més de la documentació preparada expressament per a la tramitació de la modificació, l'elaborada (tant pel promotor com per l'administració) al llarg del procés d'avaluació ambiental amb informació detallada sobre l'afecció a l'avifauna i que podia ser d'interés i coadjuvar en la valoració d'afeccions.   
  
Així mateix, la legislació sectorial vigent en matèria de paisatge exigix l'informe preceptiu del Servici de Paisatge sobre l'estudi d'integració paisatgística de la modificació esmentada, i es remet al dit Servici, com a documentació complementària a l'estudi d'integració paisatgística, l'estudi d'acceptació social de les instal·lacions.  
Les administracions consultades (tal com es desprén dels informes transcrits en l'apartat anterior) estimen que no es produiran afeccions significatives en els aspectes de les seues competències respectives.   
  
Determinada la viabilitat ambiental, en termes generals de les posicions H i I proposades per a instal·lar els aerogeneradors denominats C2.3 i C4.6, respectivament, ens centrarem a continuació en la valoració dels aspectes de detall de la modificació puntual.   
En primer lloc és necessari indicar que l'àmbit del pla especial de l'entorn de la posició corresponent a l'aerogenerador C4.6 (tant la documentació escrita com la gràfica) invadix la delimitació de la Zona ZEPA Alto Turia-Sierra del Negrete que incomplix la normativa del Pla Eòlic ja que les zones ZEPA són criteris d'exclusió i per tant «zones no aptes» per a albergar-hi instal·lacions eòliques. En conseqüència l'àmbit del Pla Especial del Parc Peñas de Dios quedarà limitat, en el seu extrem oest per la cota 1.050 m i la ubicació de l'aerogenerador C4.6, inclosa la projecció de l'àrea de passada del rotor, ha d'ajustar-se a la dita delimitació.   
D'altra banda, el grafiat de la zona servitud de 1.000 m (plànol 2.7 - PDII de zonificació proposada per als usos relatius a assentaments de població a escala 1:10.000) és erroni per als aerogeneradors objecte de modificació puntual (C4.6 i C2.3) però també per al C2.4.   
En relació amb l'obra civil s'estima que l'impacte derivat és igual o menor que l'estimat en les posicions aprovades inicialment ja que el document presentat indica que el disseny per a la posició C2.3 s'ajustarà al grafiat en l'informe emés per l'Àrea d'Avaluació Ambiental al novembre de 2008, és a dir es minimitza l'ocupació de nova superfície i es conforma la plataforma de muntatge parcialment sobre el sobreample del vial contigu existent, i no cal realitzar nous vials d'accés. La torre de mesurament Dios 16 queda eliminada   
  
Quant a la posició C4.6 l'aerogenerador s'instal·larà en la superfície ocupada actualment per la torre de mesurament Dios 15 que es desplaça als terrenys veïns a les antigues instal·lacions de telecomunicacions dins de l'àmbit del Pla especial. Es condicionaran els vials d'accés realitzats per a la instal·lació de l'estació de mesurament i dels depòsits antiincendis.   
No obstant això, l'estudi d'impacte ambiental de la modificació no arreplega mesures correctores encaminades a la recuperació ambiental de les posicions eliminades el que resulta necessari perquè no s'incremente l'impacte residual en la zona 8.  
Estes mesures correctores sí que estaven arreplegades expressament en l'apartat 4 de l'informe extraordinari presentat el 10 d'octubre de 2008 per a les posicions eliminades en el Puntal de los Picarazos (originàriament denominades C2.4 i C2.3). Tampoc es menciona res sobre la recuperació ambiental de la posició original de l'aerogenerador C1.4 encara que, en este cas, s'entén que esta pot estar limitada per les actuacions o condicions establides per la Conselleria de Cultura en relació amb el jaciment Alto de las Picarazas.   
Per tot això es formula la resolució següent:  
  
Primer  
Es consideren acceptables, des del punt de vista ambiental, les modificacions puntuals del Pla Especial de la Zona 8 del Pla Eòlic, consistents en la modificació de l'àmbit del pla especial per a la reubicació dels aerogeneradors legalització de l'aerogenerador B 4.5 del parc eòlic Peñas de Dios II i la seua infraestructura associada sense perjuí de les autoritzacions sectorials que se li apliquen i sempre que s'ajusten a la documentació presentada i als condicionants següents:   
  
1) L'àmbit del Pla Especial del Parc Peñas de Dios II quedarà limitat, en el seu extrem oest per la cota 1.050 m i la ubicació de l'aerogenerador C4.6, inclosa la projecció de l'àrea de passada del rotor, ha d'ajustar-se a la dita delimitació.   
2) La delimitació gràfica de la zona de servitud de 1.000 m del Parc Peñas de Dios II (Plànol 2.7 - PDII de zonificació proposada per als usos relatius a assentaments de població a escala 1:10.000 del Pla Especial) s'ajustarà a la posició definitiva dels aerogeneradors, tenint en compte les modificacions efectuades en la seua ubicació objecte de la present resolució, de resolucions anteriors o dels ajustos duts a terme durant l'execució en l'àmbit del pla especial aprovat.   
  
3) Les mesures correctores proposades en l'estudi d'impacte ambiental i estudi d'integració paisatgística es complementaran amb:  
a. L'ajust de la franja tallafocs entre els aerogeneradors C1.1 a C2.5 (d'acord amb la denominació original) a la configuració final de l'alineació incorporant, per tant, la franja de l'actual tallafocs al projecte de restauració de les superfícies afectades, excepte la superfície corresponent als vials que es mantenen com a infraestructures per a la gestió forestal i prevenció d'incendis.  
b. La recuperació ambiental de la zona afectada per l'execució parcial de l'obra civil dels aerogeneradors finalment eliminats i reubicats, tenint en compte, per a la posició C1.4 (denominació original), les limitacions que establisca la Conselleria de Cultura en el perímetre del jaciment Alto de las Picarazas.  
4) Es reitera la vigència, en tot allò no modificat per la present resolució, de la declaració d'impacte ambiental de les instal·lacions eòliques de la zona 8, formulada per resolució de la Secretaria Autonòmica de Territori i Medi Ambient de 2 de març de 2007, i resolucions complementàries a la DIA de data 5 de juliol de 2008 de la Secretaria Autonòmica de Territori i Medi Ambient i de 4 de setembre de 2007, 31 de gener de 2008 i 2 de juny de 2008 de la directora general de Gestió del Medi Natural.  
  
Segon  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
  
Tercer   
Publicar en el Diari Oficial de la Comunitat Valenciana la present resolució complementària de la declaració d'impacte formulada mitjançant una resolució de la directora general de Gestió del Medi Natural de 27 de juliol de 2005, d'acord amb el que disposa l'article 28 del Decret 162/1990 de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 5 de setembre de 2011.- El director general d'Avaluació Ambiental i Territorial: Juan Giner Corell.  
  
  
Resolució complementària a la declaració d'impacte ambiental  
Expedient: 30/02-AIA.  
Promotor: Renomar, SA.  
Autoritat substantiva: Conselleria d'Economia, Indústria i Comerç i Servici Territorial d'Urbanisme de València.  
Objecte del projecte: modificacions del Pla Especial de la Zona 8. Parc Eòlic Peñas de Dios II   
Localització: termes municipals de Chelva, Higueruelas, Calles i Andilla   
El 30 de desembre de 2011 el promotor de la zona 8 del Pla Eòlic de la Comunitat Valenciana remet «Informe extraordinari de sol·licitud inici d'obra dels aerogeneradors C2.3 i C4.6», i sol·licita resolució complementària que permeta ambientalment l'inici de les obres del parc eòlic de Peñas de Dios (zona eòlica 8).  
La documentació presentada té com a objecte la descripció, escrita i gràfica, de l'obra civil encara que també inclou les correccions introduïdes en la documentació de la modificació puntual del pla especial, el grau d'execució de les mesures correctores en compliment dels condicionants establits en la part dispositiva de la resolució complementària a la DIA formulada el 5 de setembre de 2011 pel director general d'Avaluació Ambiental i Territorial.  
L'obra civil comprén l'execució de la infraestructura associada a la instal·lació i funcionament dels aerogeneradors reubicats, és a dir sabata, plataforma de muntatge i condicionament, en el cas de l'aerogenerador C4.6, del tram de camí corresponent, tram de rasa per a la connexió amb la xarxa d'evacuació i a més reobertura de la rasa existent entre aquelles posicions en què la reorganització dels circuits exigix un canvi de cablejat. Es preveu l'aplicació de mesures correctores per a la integració de l'obra en l'entorn de la superfície afectada per la totalitat de l'obra civil.   
El disseny de l'obra civil per a l'aerogenerador C2.3 s'ajusta a l'alternativa apuntada en l'informe emés per la Direcció General de Gestió del Medi Natural de 4 de novembre de 2008.  
Quant a l'aerogenerador C4.6 es dissenya l'obra ajustada al desplaçament de la torre lleugerament cap al nord-est, de manera que la totalitat l'àrea de passada del rotor quede exclosa del límit de la zona ZEPA Alto Turia, tal com es va establir en la part dispositiva de la resolució complementària a la DIA formulada el 5 de setembre de 2011 pel director general d'Avaluació Ambiental i Territorial.  
Consideracions ambientals   
Les modificacions introduïdes en la documentació urbanística (modificació del Pla Especial de la zona 8) amb anterioritat a la seua aprovació definitiva (Resolució de 25 de gener de 2012 de la consellera d'Infraestructures, Territori i Medi Ambient) i la documentació presentada per a l'execució de l'obra civil (escala 1:1000) s'ajusta als criteris i condicionants establits en la resolució complementària de la DIA de 5 de setembre de 2011 i resolucions anteriors formulades sobre les instal·lacions eòliques de la zona 8.   
Sense perjuí de les consideracions ambientals sobre la magnitud de l'impacte derivada de les modificacions efectuades en la Resolució de 5 de setembre de 2011 esmentada, vist l'estat actual dels terrenys, i la cartografia detallada de l'entorn, es considera que les afeccions derivades concretament del disseny de la plataforma de muntatge de l'aerogenerador C2.3 (coincident amb el disseny l'estudi del qual es va apuntar en l'informe de 4 de novembre de 2008,) poden ser minimitzades. Per això s'establix, en la part dispositiva d'esta resolució, que en la fase de replantejament s'adoptarà l'orientació definitiva de la plataforma de muntatge que reduïsca al màxim la modificació topogràfica dels terrenys, l'afecció de la vegetació siga reduïda en la mesura que siga possible, així com l'impacte residual.   
Per tot això es formula la resolució següent:  
  
Primer  
Es considera acceptable, des del punt de vista ambiental, el projecte constructiu corresponent a la modificació puntual del Pla Especial de la Zona 8 del Pla Eòlic aprovat definitivament el 25 de gener de 2012 per Resolució de la Conselleria d'Infraestructures, Territori i Medi Ambient, relatiu a la reubicació dels aerogeneradors C2.3 i C4.6 del parc eòlic Peñas de Dios II i la seua infraestructura associada, sense perjuí de les autoritzacions sectorials que se li apliquen i sempre que s'ajusten a la documentació presentada i als següents condicionants:  
  
1) L'orientació definitiva de la plataforma de muntatge de l'aerogenerador C2.3. es fixarà en la fase de replantejament, i s'adoptarà aquella solució que reduïsca l'impacte al mínim possible considerant el moviment de terres, l'afecció a la vegetació i l'impacte residual derivat.  
  
El disseny finalment adoptat i la seua justificació es detallaran en el primer informe de vigilància ambiental de les obres que es presente després del replantejament.   
2) S'aplicaran els criteris i les mesures correctores establides amb caràcter general per a la resta de l'obra de la zona 8, incloent-hi com a superfície de restauració l'àrea afectada per la reobertura de la rasa per a la redistribució dels circuits d'evacuació.   
3) Es reitera la vigència, en tot allò no modificat per la present resolució, de la declaració d'impacte ambiental de les instal·lacions eòliques de la zona 8, formulada per Resolució de la Secretaria Autonòmica de Territori i Medi Ambient de 2 de març de 2007, i resolucions complementàries a la DIA de data 5 de juliol de 2008 de la Secretaria Autonòmica de Territori i Medi Ambient i de 4 de setembre de 2007, 31 de gener de 2008 i 2 de juny de 2008 la directora general de Gestió del Medi Natural i de 5 de setembre de 2011 del director general d'Avaluació Ambiental i Territorial.   
  
Segon  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret estime pertinents.  
  
Tercer   
Publicar en el Diari Oficial de la Comunitat Valenciana la present resolució complementària de la declaració d'impacte formulada mitjançant una resolució de la directora general de Gestió del Medi Natural, de 27 de juliol de 2005, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
València, 13 de març de 2012.- El director general d'Avaluació Ambiental i Territorial: Juan Giner Corell.»